SET ปิดเย็นร่วงเกือบ 10 จุด เซ่นปมสงครามการค้า ลุ้นพรุ่งนี้รีบาวด์ทดสอบแนวต้าน 1,680 จุด
SET ปิดเย็นร่วงเกือบ 10 จุด เซ่นปมสงครามการค้า ลุ้นพรุ่งนี้รีบาวด์ทดสอบแนวต้าน 1,680 จุด โดยดัชนีปิดตลาดวันนี้ ที่ระดับ 1,669.68 จุด ลบ 9.37 จุด หรือ 0.56% มูลค่าการซื้อขาย 5.13 หมื่นล้านบาท
SET ปิดเย็นร่วงเกือบ 10 จุด เซ่นปมสงครามการค้า ลุ้นพรุ่งนี้รีบาวด์ทดสอบแนวต้าน 1,680 จุด โดยดัชนีปิดตลาดวันนี้ ที่ระดับ 1,669.68 จุด ลบ 9.37 จุด หรือ 0.56% มูลค่าซื้อขาย 5.13 หมื่นลบ.
7 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,669.68 จุด ลบ 9.37 จุด หรือ 0.56% มูลค่าการซื้อขาย 5.13 หมื่นล้านบาท
10 หุ้นดันดัชนีวันนี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยวันนี้ปรับตัวลง เนื่องจากมีความกังวลสงครามการค้าระหว่างสหรัฐฯ และจีน ภายหลังจากที่นายโดนัลด์ ทรัมป์ ประธานาธิบดีสหรัฐ จะเรียกเก็บภาษีนำเข้าสินค้าจีนวงเงิน 2 แสนล้านดอลลาร์ ซึ่งปรับขึ้นมาจากเดิม 10% เป็น 25% อย่างไรก็ดีทางจีนยืนยันว่าจะไปเจรจากับสหรัฐฯในสัปดาห์นี้ ซึ่งต้องติดตามดูว่าจะได้ข้อสรุปอะไรหรือไม่
ส่วนตลาดหุ้นในภูมิภาคเอเชียวันนี้เคลื่อนไหวทั้งในแดนบวก และลบ โดยตลาดในภูมิภาคได้มีการตอบรับความกังวลสงครามการค้าไปตั้งแต่เมื่อวานนี้แล้ว ขณะที่ตลาดบ้านเราปิดทำการ ทำให้วันนี้หลายตลาดในภูมิภาครีบาวด์กลับขึ้นมาได้บ้าง
ทั้งนี้ ตลาดฯยังต้องติดตามปัจจัยการเมืองในประเทศ เรื่องของผลเลือกตั้งสมาชิกสภาผู้แทนราษฎร (ส.ส.) ในส่วนของการแบ่งเขตเลือกตั้ง และส.ส.บัญชีรายชื่อ (ปาร์ตี้ลิสต์) ว่าจะสรุปออกมาเป็นอย่างไร เพราะจะมีผลต่อการจัดตั้งรัฐบาล
สำหรับแนวโน้มการลงทุนในวันพรุ่งนี้ (8 พ.ค.) คาดตลาดฯมีโอกาสที่จะรีบาวด์ขึ้นได้ โดยมีแนวรับ 1,660-1,665 จุด ส่วนแนวต้าน 1,680-1,685 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,473,440.95 ล้านบาท ปิดที่ 48.75 บาท ลดลง 0.50 บาท
IVL มูลค่าการซื้อขาย 2,125,864.72 ล้านบาท ปิดที่ 47.25 บาท เพิ่มขึ้น 1.25 บาท
PTTEP มูลค่าการซื้อขาย 1,840,083.90 ล้านบาท ปิดที่ 131.50 บาท เพิ่มขึ้น 0.50 บาท
EA มูลค่าการซื้อขาย 1,384,624.28 ล้านบาท ปิดที่ 57.75 บาท เพิ่มขึ้น 0.50 บาท
PTTGC มูลค่าการซื้อขาย 1,371,614.78 ล้านบาท ปิดที่ 67.75 บาท ลดลง 1.00 บาท
ตลาดหุ้นเอเชีย
